13. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/8646 της 13/23 Αυγ. 1974 (ΦΕΚ Β΄ 829)  Περί παροχής νοσηλευτικής περιθάλψεως εις ανασφάλιστα και οικονομικώς αδύνατα άτομα μέχρι 31.12.1974 βάσει πιστοποιητικού απορίας. Έχοντες υπ΄ όψει: α)Τη Ν.Δ. 2592/1953 «περί οργανώσεως της Ιατρικής Αντιλήψεως». β)Το Ν.Δ. 57/1973 «Περί λήψεως μέτρων κοινωνικής προστασίας οικονομικώς αδυνάτων και καταργήσεως των διεπουσών τον θεσμόν της απορίας διατάξεων» (ΦΕΚ 149/19.7.73 τ.Α.). γ)Την ημετέραν απόφασιν Δ1α/7826/73 «Περί καθορισμού προϋποθέσεων και κριτηρίων κατά γενικάς κατηγορίας, ως και της διαδικασίας υπαγωγής των δεομένων κοινωνικής προστασίας εις τα εφαρμοζόμενα εκάστοτε προγράμματα προστασίας οικονομικώς αδυνάτων» (ΦΕΚ 985/18 Αυγ. 1973 τ.Β.). δ)Την ημετέραν αποφάσιν Δ1α/1705/1974 περί προγράμματος περιθάλψεως ομογενών προσφύγων εξωτερικού (ΦΕΚ 300/11.3.74 τ.β΄). ε)Την κοινήν απόφασιν Υπουργών Οικονομικών και ημών Δ1α/104/4 Ιαν. 1974 «Περί καταλογισμού και εισπράξεως ποσών εκ προκληθείσης δαπάνης συνεπεία παροχής, βάσει ψευδούς υπευθύνου δηλώσεως κοινωνικής προστασίας» (ΦΕΚ 59/23 Ιαν. 1974 τ.Β΄). στ)Την ημετέραν εγκύκλιον Δ1α/4232/10 Ιουν. 1974 «Περί εφαρμογής Ν.Δ/τος 57/1973, αποφασίζομεν: 1.Ορίζομεν όπως η νοσηλεία ασθενών εισαχθέντων εις Νοσηλευτικά Ιδρύματα Ν.Δ. 2592/53 και συμβεβλημένα μετά του Δημοσίου τοιαύτα, βάσει πιστοποιητικού απορίας, κατατεθέντος μέχρι της 19.7.74, εξακολουθή, εφ΄ όσον συντρέχει περίπτωσις, να παρέχηται βάσει των ως άνω πιστοποιητικών, μη απαιτουμένης εν προκειμένω της υποβολής της υπό του σχετικού (α) οριζομένης αποφάσεως δια την απαλλαγήν αυτών, μέχρι της 31.12.1974, εκ των προβλεπομένων νοσηλείων. Η παρούσα δημοσιευθήτω δια της Εφημερίδος της Κυβερνήσεως.    35.Β.αα.13 Περίθαλψη απόρων και ανασφάλιστων     